GPF-voorsitter in hof vir aanranding | Maroela Media
GPF-voorsitter in hof vir aanranding
Leonard Brown (57), voorsitter van die Noordwes gemeenskappolisiëringsforum, het Donderdag in die Brits-landdroshof verskyn op aanklag van aanranding en dat hy ŉ beskermingsbevel verontagsaam het.
Brig. Thulani Ngubane, woordvoerder van die polisie, het gesê Brown is op waarskuwing vrygelaat op voorwaarde dat hy nie naby die klaer se huis of werkplek mag kom nie. Brown moet weer op 15 Mei in die hof verskyn.
Volgens Ngubane is Brown op 31 Maart in hegtenis geneem nadat hy glo na die klaer se huis gegaan en hulle in ŉ onderonsie betrokke geraak het. Brown het glo die klaer met ŉ skerp voorwerp gesteek. Hy het glo ook ‘n beskermingsbevel verontagsaam.
Ngubane het gesê volgens die beskermingsbevel mag Brown nie die klaer dreig of aanrand nie. Die ondersoek na die voorval duur voort.
Polisiemanne in hof vir poging tot moord
Zuma se seun vir haatspraak verkla